José Antonio Canales Motiño

**José Antonio Canales Motiño** (født 19. mars 1962 i La Lima i departamento Cortés i Honduras) er en honduransk emeritert katolsk biskop av Danlí.
## Liv og virke
### Prest
José Antonio Canales Motiño mottok prestevielsens sakrament for bispedømmet San Pedro Sula den 12. oktober 1996.

Der arbeidet han hovedsakelig som sogneprest - årene 2015–2017 ledet han San Pedro Sulas katedralmenighet. Årene 1999–2002 var han generalvikar for bispedømmet.

### Biskop av Danlì
Den 2. januar 2017 utnevnte pave Frans ham til den første biskop av bispedømmet Danlí, opprettet samme dato. Erkebiskopen av Tegucigalpa, kardinal Óscar Rodríguez Maradiaga S.D.B. ordinerte ham til biskop den 11. mars samme år. Medkonsekratorer var biskopen av San Pedro Sula, Angel Garachana Pérez C.M.F., og biskopen av Choluteca, Guy Charbonneau P.M.E.

Bispedømmet Danlí, utskilt fra erkebispedømmet Tegucigalpa, hadde ved opprettelsen omlag 444.000 innbyggere hvorav 81.9% var katolikker, og 11 menigheter. Året før biskop Canales fratrådte, var både folketallet (516.000) og katolikkandelen (81.9%) kraftig forøket.

I løpet av sin bispetjeneste ble Canales anerkjent for sin nærhet til bygdesamfunn og for sin aktive deltakelse i regionale kirkeorganisasjoner, som for eksempel Sekretariatet for episkopatet i Mellom-Amerika (Sedac). Han var også en aktiv stemme i Den honduranske bispekonferanse, og deltok i debatter om kirkens rolle i å håndtere landets sosiale og politiske utfordringer. Han har også uttalt seg til forsvar for menneskerettigheter og religionsfrihet, spesielt i forbindelse med forfølgelsen av prester i Nicaragua, et land som hans bispedømme har en lang grense med.

Pave Leo XIV innvilget den da 63 år gamle José Antonio Canales Motiños tidlige søknad om fratreden den 10. oktober 2025.

Biskop Canales forklarte i sitt offentlige brev at hans avgjørelse skyldes *«alvorlig fysisk og mental utmattelse»* som hindret ham i å fortsette det bikoppelige oppdrag han innehadde i mer enn syv år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Gabriel Montalvo Higuera (1930-2006) *1974
* Kardinal Óscar Andrés Rodríguez Maradiaga (1942-) *1978
* Biskop *José Antonio Canales Motiño* (1962- ) *2017

## Referanser